Publication: Magyar Közlöny
Issue: MK-1998-44 (Year: 1998, Number: 44)
Era: 1990-2004
Section: 
Paragraph Index: 41

7. A Prodex program tudományos kísérleteinek eredményeit a megfelelő tudományos és műszaki folyóiratokban való publikálás útján, valamint más csatornákon a széles tudományos közvélemény számára hozzáférhetővé kell tenni, továbbá közre kell adni a tudományos és műszaki zárójelentéseket. A publikációknak említést kell tenniük a jelen Egyezmény keretében végzett együttműködés tényéről, valamint tartalmazniuk kell a Felek hozzájárulását a jelen Egyezmény céljainak megvalósításához. Abban az esetben, ha az ilyen beszámolók vagy publikációk szerzői jogi védelem alá esnek (copyright), akkor a Feleket megilleti a szerzői jogi díj alól mentes sokszorosítás joga, a munka felhasználásának a joga, valamint az a jog, hogy saját, az űrkutatás, az űrtechnika és annak alkalmazásai területén kitűzött céljaik megvalósítása érdekében a szerzői jog által védett alkotások alapján azokból leszármaztatott munkákat készítsenek. 1998/44. szám

Source: https://magyarkozlony.hu/hivatalos-lapok/59acd5c40abdb14e98978a4352e6a33475747d4a/dokumentumok/13a8437aa9f3dfeda1cbc1333ade06256942c2fe/letoltes